Serial Peripheral Interface

vpravo|náhľad|upright=1.5|Zbernica SPI: jedno riadiace (Master) a tri podriadené (Slave) zariadenia

Serial Peripheral Interface (skratka SPI) je synchrónne sériové periférne rozhranie, primárne využívané v rámci vstavaných systémov pre komunikáciu na krátke vzdialenosti medzi riadiacimi mikrokontrolérmi a ostatnými integrovanými obvodmi resp. modulmi (EEPROM, A/D prevodníky, pamäťové karty, displeje, a pod.). Vyvinuté bolo na prelome 70. a 80. rokov 20. storočia spoločnosťou Motorola a v krátkom čase sa stalo de facto štandardom. Obojsmerná full-duplex komunikácia prebieha na spoločnej zbernici, adresácia obvodov je riešená prostredníctvom samostatných vodičov, ktoré zmenou stavu na logickú nulu aktivujú príjem a vysielanie zvoleného zariadenia (vývody SS alebo CS).

 Role zariadení na zbernici 
Master
 riadi časovanie prenášaných dát generovaním hodinového signálu
 vyberá, s ktorým zariadením na zbernici bude komunikácia prebiehať pomocou signálu SS – Slave Select (niekedy CS – Chip Select)

Slave
 prijíma/vysiela podľa hodinového signálu, pokiaľ je aktivovaný pomocou SS/CS

 Priebeh komunikácie 
 Master nastaví log. 0 na SS zariadenia, s ktorým chce komunikovať.
 Následne začne generovať hodinový signál na SCLK v ktorého takte vyšlú obe zariadenia svoje dáta, pričom MOSI (Master Out, Slave In) vývody zariadení figurujú ako výstup na strane Mastra a vstup na strane Slave a MISO (Master In, Slave Out) naopak ako vstup na strane Mastra a výstup na strane Slave.
 Akonáhle sú dáta odoslané, môže komunikácia buď ďalej pokračovať (Master ďalej dodáva hodinový signál, hodnota SS sa nemení) alebo skončiť (Master prestane generovať hodinový signál a vráti SS na log. 1).
 Dĺžka prenášaných dát je typicky buď 8 bitov (bajt) alebo celočíselný násobok 8 bitov.

 Polarita, fáza a frekvencia hodinového signálu 
náhľad|upright=1.5|Časový diagram zobrazujúci polaritu a fázu hodinového signálu
Vzťah medzi hodinovým signálom a dátami sa určuje dvomi konfiguračnými bitmi, ktoré sa v pôvodnej dokumentácii k SPI označujú ako CPOL a CPHA. Túto konvenciu definuje firma Freescale Semiconductor (pôvodne Motorola) v dokumente „SPI Block Guide“.

 CPOL = 0; pokojová úroveň hodinového signálu je log. 0
 CPOL = 1; pokojová úroveň hodinového signálu je log. 1
 CPHA = 0; vysielajúci mení hodnotu pri zostupnej hrane (predošlého cyklu), prijímajúci číta hodnotu pri nábehovej hrane hodinového signálu
 CPHA = 1; vysielajúci mení hodnotu pri nábehovej hrane, prijímajúci číta hodnotu pri zostupnej hrane hodinového signálu

Niektoré logické analyzátory, vývojové nástroje alebo katalógové listy súčiastok používajú namiesto samostatných CPOL a CPHA príznakov číselný režim (Mode) podľa nasledovnej tabuľky:
 Mode  CPOL  CPHA 0  0  0 1  0  1 2  1  0 3  1  1

náhľad|64 kB (512 kb) sériová flash pamäť 25F512AN spoločnosti Atmel s 33 MHz SPI rozhraním
Maximálna frekvencia hodinového signálu, určujúca dátovú priepustnosť zbernice, závisí od limitov komunikujúcich obvodov, zvlášť Slave zariadení (Master môže pre komunikáciu s jednotlivými Slave zariadeniami používať rôzne hodinové takty). Limity sú spravidla uvedené v katalógových listoch obvodov a bývajú v praxi v rádoch jednotiek až desiatok MHz, existujú však aj periférie umožňujúce hodinové takty SPI do 100 MHz.

 Referencie 

 Pozri aj 
 I²C – konkurenčný štandard spoločnosti Philips 

 Iné projekty 

 Externé odkazy 
 Externí sériové sběrnice SPI a I²C – článok Pavla Tišňovského na serveri Root.cz (2008)

 Zdroj 

Kategória:Zbernice